recursal/SuperWikiNEXT-32B huggingface dataset:
**Dejiny Európy** je nový fenomén skúmaný v súvislosti s európskou integráciou. Nie sú to len dejiny medzinárodných vzťahov, ale najmä všeobecné dejiny európskeho priestoru.

Starovek (2000 pred Kr. – 476 po Kr.)
-------------------------------------

* Kelti
* Staroveké Grécko
* Rímska ríša
* Sťahovanie národov

Stredovek (476 – 1500)
----------------------

* 530 – 750: byzantská supremácia

Európa, 1814
* 750 – 843: franská supremácia

Nové temné obdobie začalo za občianskej vojny v rímskonemeckej ríši za Ľudovíta I. Pobožného medzi ním a jeho synmi (830) a skončilo až korunováciou Otta I. Veľkého cisárom (962). V 14. storočí sa v Európe zhoršilo podnebie, vznikla neúroda a s tým spojený hladomor a epidémie. Čierna smrť spôsobila smrť 20 miliónov Európanov.

Novovek (1500 – 1918)
---------------------

Novovek otvára niekoľko dôležitých procesov, ktoré podstatne zmenili európsku spoločnosť, hospodárstvo či politiku:

* Renesancia a renesančný humanizmus
* Reformácia
* Zámorské objavy a kolonizácia území v Amerike a Ázii
* Informačná revolúcia spojená najmä s kníhtlačou

S nástupom renesancie prichádza (spolu s krízou hospodárskou a krízou v cirkvi na konci 15. storočia) vo vyspelých európskych štátoch k reformácii, v ktorej znamení je potom celé 16. storočie. So zámorskými objavmi sa Európe otvoril svet a Európa do neho začala (nie vždy ohľaduplne) prenikať. Vedúcu úlohu však už nemá do tej doby najvyspelejšie severné Taliansko, ale krajiny na atlantickom pobreží. Zároveň prichádza k zmene štátneho zriadenia a na európskych dvoroch sa stále viac presadzuje absolutizmus.

Najnovšie dejiny (od roku 1918)
-------------------------------

Začínajú po skončení prvej svetovej vojny.

* druhá svetová vojna
* Železná opona
* Európska únia

Zdroj
-----

*Tento článok je čiastočný alebo úplný preklad článku Dějiny Evropy na českej Wikipédii.*

  


| * z
* d
* u
Administratívne členenie európskych krajín |
| --- |
| 
* Albánsko
* Andorra
* Arménsko
* Azerbajdžan
* Belgicko
* Bielorusko
* Bosna a Hercegovina
* Bulharsko
* Cyprus
* Česko
* Čierna Hora
* Dánsko
* Estónsko
* Fínsko
* Francúzsko
* Grécko
* Gruzínsko
* Holandsko
* Chorvátsko
* Írsko
* Island
* Kazachstan
* Lichtenštajnsko
* Litva
* Lotyšsko
* Luxembursko
* Maďarsko
* Macedónsko
* Malta
* Moldavsko
* Monako
* Nemecko
* Nórsko
* Poľsko
* Portugalsko
* Rakúsko
* Rumunsko
* Rusko
* San Maríno
* Slovensko
* Slovinsko
* Spojené kráľovstvo
* Srbsko
* Španielsko
* Švédsko
* Švajčiarsko
* Taliansko
* Turecko
* Ukrajina
* Vatikán

 | Mapa Európy |
| 
Teritória, kolónie a zámorské územia:
Faerské ostrovy (DK)
Gibraltar (GB)
Guernsey (GB)
Jersey (GB)
Man (GB)
Územia so sporným postavením:
Kosovo
Podnestersko
Severný Cyprus
 |
**Nemecký spolkový snem** (nem. *Deutscher Bundestag*) je nemecký parlament, jeden z dvoch nemeckých zákonodarných orgánov, so sídlom v Berlíne.

Druhým ústavným orgánom podieľajúcim sa na legislatívnom procese je Spolková rada. Snem je volený priamou voľbou a v nemeckom politickom systéme to je jediný spolkový ústavný orgán s bezprostrednou demokratickou legitimitou.

Spolkový snem má minimálne 598 poslancov (oficiálne nazývaných *Člen Nemeckého spolkového snemu*, nemecky nem. *Mitglied des Deutschen Bundestages*, MdB) a jeho normálne funkčné obdobie trvá štyri roky.

Kvôli volebnému systému a existencii tzv. vyrovnávacích mandátov počet poslancov kolíše; v roku 2013 ich bolo 630, v roku 2017 dokonca 709. V týchto voľbách uspela i krajne pravicová populistická Alternatíva pre Nemecko (AfD) s 94 mandátmi. Frauke Petryová, vtedajšia predsedníčka, však z klubu vystúpila a je vedená ako nezaradená.

Charakteristika
---------------

Ako ústavný orgán má Spolkový snem rad funkcií. Okrem zákonodarnej funkcie (vytvára spolkové právo a mení ústavu) schvaľuje medzinárodné zmluvy so štátmi i organizáciami a prijíma spolkový rozpočet. V rámci svojej kreatívnej funkcie menuje spolkového kancelára a podieľa sa na voľbe spolkového prezidenta, spolkových sudcov a členov ďalších spolkových orgánov. Vykonáva parlamentnú kontrolu vlády a spolkovej exekutívy a kontroluje nasadenie Bundeswehru a tajných služieb. Politicky je tiež významná verejnoprávna funkcia podľa ktorej má Spolkový snem za úlohu vyjadrovať priania obyvateľstva a tiež informovať obyvateľstvo.

Referencie
----------

1. ↑  Bundeszentrale für politische Bildung. *Der Deutsche Bundestag und seine Akteure* [online]. www.bpb.de, [cit. 2017-09-21]. Dostupné online. (nemecky)
2. ↑   *Deutscher Bundestag: Der Bundestag* [online]. [Cit. 2013-12-20]. Dostupné online. (nemecky)

Iné projekty
------------

Commons
* Spolupracuj na Commons Commons ponúka multimediálne súbory na tému **Nemecký spolkový snem**

Externé odkazy
--------------

* Oficiálna stránka
* Parlamentsfernsehen des Deutschen Bundestages
* Wahlen, Wahlrecht und Wahlsysteme

Zdroj
-----

*Tento článok je čiastočný alebo úplný preklad článku Německý spolkový sněm na českej Wikipédii.*
*Informácie v infoboxe sú sčasti alebo úplne prebrané z infoboxu článku Bundestag zverejneného na anglickej Wikipédii.*
**Frazeologicky viazaný význam slova** je podľa niektorých analogistikých frazeologických koncepcií je to význam slova, ktorý sa realizuje jeho výskytom v určitej konkrétnej frazéme. Napríklad v spojení *zlatá mládež* sa slovu *zlatá* pripisuje vlastný frazeologicky viazaný význam, ktorý je iný ako v spojeniach *zlatá reťaz, zlatý prsteň* a i. Niekedy sa rozlišuje implicitný a explicitný frazeologicky viazaný význam slova (Gvozdariov, l977). Implicitný frazeologicky viazaný význam sa pripisuje aj komponentom frazeologických zrastov a frazeologických celkov (napr. vo frazéme *robiť z komára somára* slovo *komár* označuje niečo bezvýznamné, malicherné, a slovo *somár* niečo podstatné, závažné). Explicitný frazeologicky viazaný význam majú slová ako komponenty frazeologických spojení, v ktorých sa spájajú so slovami v ich základnom význame (napr. v spojení *rezať uši* slovo *rezať* má význam „vyvolávať nepríjemný dojem, drážďiť", porov. aj uvedené spojenie *zlatá mládež*). Už tieto príklady ukazujú, že ide skôr o sofistické a špekulatívne hľadanie nejakého samostatného sémantického statusu komponentov frazémy, čo možno považovať za neproduktívny prístup, pretože sa tu isté nesystematické implikácie vydávajú za regulárne vlastnosti.

Literatúra
----------

* J. A. Gvozdariov, l973, l977

*Článok pôvodne čerpal z diela ĎURČO, Peter (ed.). Frazeologická terminológia (1995) uverejneného na webe Jazykovedného ústavu Ľudovíta Štúra Slovenskej akadémie vied.*
Nemecký obrovitý strakáč - čierny ráz
**Nemecký oborovitý strakáč** alebo **nemecký obrovitý strakoš** je plemeno králika pôvodom z Nemecka.

Bol vyšľachtený koncom 19. storočia krížením belgického obra, francúzskeho barana a strakatých jatočných králikov v oblasti Lotrinska vo Francúzsku. Cieľom bolo získať jatočné (mäsové) plemeno kombinujúce vlastnosti vyššie uvedených plemien.

Toto plemeno, nazývané ako lotrinský obrovský králik, sa dostalo do Nemecka, kde ďalším vývojom získalo typický farebný ráz a z plemena jatočného sa stalo plemeno výstavní.

Nemecký obrovitý strakáč je druhým najväčším plemenom králika po belgickom obrovi, pre výstavy je predpísaná minimálna hmotnosť 5 kg. Minimálna dĺžka uší je predpísaná na 16 cm, uši musia byť vzpriamené. Rovnako dôležitá je pri posudzovaní charakteristická kresba. Nemecký obrovitý strakoš sa vyskytuje v 4 farebných rázoch – čierny, modrý, havanovitý a madagaskarový. Podobnú kresbu má aj český strakáč.

Pozri aj
--------

* Zoznam plemien králikov
Účastníci Tretej konferencie v Chantilly.
**Konferencie v Chantilly** boli sériou troch konferencií usporiadaných v rokoch 1915 a 1916, počas prvej svetovej vojny, krajinami Dohody. Boli pomenované podľa francúzskej obce Chantilly, kde sa všetky tri uskutočnili.

Prvá konferencia v Chantilly
----------------------------

Odštartovaná 7. júla 1915, prvá konferencia v Chantilly bola zároveň prvou spojeneckou konferenciou prvej svetovej vojny vôbec. Usporiadaná bola krátko po vstúpení Talianska do vojny na strane Dohody. Zúčastnili sa jej predstavitelia Spojeného kráľovstva (vrátane vrchného veliteľa Johna Frencha a náčelníka imperiálneho generálneho štábu Williama Robertsona), Francúzska (vrátane ministra vojny Alexandra Milleranda a vrchného veliteľa Josepha Joffreho), Belgicka, Talianska, Srbska a Ruska. Joffre sa zasadzoval za koordinované akcie, ktoré by zlepšili vyhliadky na spojenecké víťazstvo vo vojne, žiadne konkrétne závery však neboli prijaté. Tie priniesla až druhá konferencia, kde sa spojenci dohodli na spoločnom postupe v prípade ohrozenia zo strany centrálnych mocností.

Druhá konferencia v Chantilly
-----------------------------

Druhá konferencia bola usporiadaná medzi 8. až 12. decembrom 1915 v Joffreho hlavnom stane (Grand Quartier Général). Zúčastnili sa jej vojenskí predstavitelia Francúzska, Spojeného kráľovstva, Ruska, Srbska a Talianska s cieľom dohodnúť spoločnú bojovú stratégiu v nadchádzajúcom roku. Na konferencii došlo k zhode na návrhu Joffreho, že akékoľvek nadchádzajúce ofenzívy na západnom fronte by mali jednotlivé krajiny odštartovať v zhruba rovnakom čase, aby sa tak armádam centrálnych mocností znemožnil transport vojsk medzi jednotlivými úsekmi frontu. Na nadväzujúcom stretnutí z 12. a 13. marca 1916 tiež došlo k dohode na synchrónnom spustení útokov krátko po začiatku ruskej ofenzívy odhadovanom na 15. máj, posilnení macedónskeho frontu a námornej blokáde centrálnych mocností.

Tretia konferencia v Chantilly
------------------------------

Tretia a posledná konferencia prebehla 15. a 16. novembra 1916. Jednotliví lídri na nej zhodnotili, že spoločné ofenzívy z tohto roka otriasli centrálnymi mocnosťami a na základe toho začali plánovať jarnú ofenzívu, ktorej cieľom bolo túto oslabenú pozíciu nepriateľa využiť ako na fronte vo Francúzsku, tak i na Balkáne. Joffre navrhol vybaviť ruskú armádu jej západnými spojencami a takto čerstvo vyzbrojenú armádu využiť na vyradenie Bulharska z vojny. Novú ofenzívu na západe, ešte väčšiu než tú v uplynulom roku, chcel začať už vo februári, na čo však zamietavo reagovali ako Briti, tak i Rusi a Taliani, ktorí síce súhlasili so samotnou ofenzívou, no zároveň tvrdili, že na ňu nebudú pripravení skôr, než v máji. Značný čas zabrali diskusie o macedónskom fronte a navrhovanom útoku na Bulharsko, no ešte pred tým, než došlo k jeho plánovaniu, bol Joffre zbavený svojej funkcie a nahradený Robertom Nivellom, ktorý pre rok 1917 navrhol iný, ešte ambicióznejší plán.

Zdroj
-----

*Tento článok je čiastočný alebo úplný preklad článku Chantilly Conferences na anglickej Wikipédii.*
O okrese pozri *Melk (okres).*
Súradnice: 48°14′S 15°21′V﻿ / ﻿48,233°S 15,350°V﻿ / 48.233; 15.350

**Melk** je dolnorakúske mesto, ktoré leží priamo na Dunaji a je vstupnou západnou bránou do Wachau, známej vinárskej oblasti. Zároveň je hlavným okresným mestom rovnomenného okresu.

Dejiny
------

Prvá zmienka o Melku označeného ako Medilica v starých listinách pochádza z roku 831. Názov oblasti Medelike v stredovekej nemčine sa objavil aj v Piesni o Nibelungoch.

Leopold I. Babenbergský, markgróf ovládajúci územie dnešného juhozápadného Dolného Rakúska, v roku 976 urobil z melkského hradu svoje sídlo a jeho potomkovia ho vybavili cennými pokladmi a relikviami.

Adalbert Víťaz, markgróf Rakúska, sídlil na babenbergskom hrade Melk, kde 26. mája 1055 zomrel. Kláštor v Melku založil v roku 1089 babenbergský markgróf Leopold II.

19. februára 1945 bol pri obci napadnutý spojeneckým letectvom konvoj 5 vozidiel s politickými väzňami transportovanými zo Slovenska do Mauthausenu. Paľbou ich palubných zbraní boli zničené 4 vozidlá. Zahynulo 24 väzňov (o.i. Ladislav Sára, Alexander Markuš, Karol Grün), ďalších 45 bolo ranených.

Iné projekty
------------

Commons
* Spolupracuj na Commons Commons ponúka multimediálne súbory na tému **Melk**

Externé odkazy
--------------

* Oficiálna stránka

| * z
* d
* u
Obce okresu Melk |
| --- |
| 
* Artstetten-Pöbring
* Bergland
* Bischofstetten
* Blindenmarkt
* Dorfstetten
* Dunkelsteinerwald
* Emmersdorf an der Donau
* Erlauf
* Golling an der Erlauf
* Hofamt Priel
* Hürm
* Kilb
* Kirnberg an der Mank
* Klein-Pöchlarn
* Krummnußbaum
* Leiben
* Loosdorf
* Mank
* Marbach an der Donau
* Maria Taferl
* Melk
* Münichreith-Laimbach
* Neumarkt an der Ybbs
* Nöchling
* Persenbeug-Gottsdorf
* Petzenkirchen
* Pöchlarn
* Pöggstall
* Raxendorf
* Ruprechtshofen
* Schollach
* St. Leonhard am Forst
* Sankt Martin-Karlsbach
* Sankt Oswald
* Schönbühel-Aggsbach
* Texingtal
* Weiten
* Ybbs an der Donau
* Yspertal
* Zelking-Matzleinsdorf

 | Poloha okresu v Dolnom Rakúsku |
Ing.**Martin Kučera** (\* 13. október 1914, Sliač-Hájniky – † 16. február 1986, Bratislava) bol slovenský dôstojník a partizánsky veliteľ.

Rodina
------

* otec: Martin Kučera
* matka: Mária Kučerová
* manželka. Ľubica, rodená Žuffová
* synovia Martin a Andrej

Životopis
---------

Študoval na gymnáziu vo Zvolene a na Obchodnej akadémii v Banskej Bystrici, absolvoval školu pre dôstojníkov v zálohe v Pardubiciach a Vojenskú akadémiu v Hraniciach na Morave, 1948 Vysokú vojenskú školu v Prahe, Ing. Od 1937 dôstojník z povolania.

Účastník protifašistického hnutia. Počas SNP veliteľ partizánskych brigád (obranného oddielu Kostatec) a vojenských zoskupení, o.i. veliteľ úderného práporu 4. československej samostatnej brigády 1. československého armádneho zboru v ZSSR (od marca 1945). Politicky prenasledovaný, 1964 rehabilitovaný. Autor spomienkovo-dokumentačnej práce o svojom účinkovaní v odboji.

Dielo
-----

* *Nezlomný Kosatec*, Bratislava, 1976

Literatúra
----------

* *Slovenský biografický slovník*

Referencie
----------

1. ↑  Cséfalvay, F. 2013: Kučera, Martin. In: Csédalvay, F. a kol. Vojenské osobnosti dejín Slovenska 1939 – 1945. Vojenský historický ústav, Bratislava, s. 142

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * NK ČR: hka2012721469
* SNK: 172944
* VIAF: 267517650
Philadelphská radnica (2006)
Súradnice: 39° 57′ 08.09″ s.š. 75° 09′ 50.02″ z.d.
**Philadelphia City Hall** (doslovne *Philadelphská radnica*) je sídlo vlády mesta Philadelphia v štáte Pensylvánia. S výškou veže, vrátane sochy, 167 metrov je druhou najvyššou murovanou stavbou na svete (prvou je Mole Antonelliana). Váha budovy je prenášaná žulovými a tehlovými stenami s hrúbkou až 6,7 metra. Na exteriér sa použili materiály ako vápenec, žula a mramor.

Výstavba prebiehala v rokoch 1871 - 1901. Od 1901 do 1908 bola najvyššou budovou na svete (okrem Washington Monument a Eiffelovej veže). Do roku 1932 bola najvyššou v Pensylvánii, keď jej výšku prekonala stavba Gulf Tower. Do výstavby One Liberty Place (1984–1987) bola najvyššou budovou v meste. Od roku 1976 je kultúrnou pamiatkou USA.

Autorom budovy bol John McArthur mladší, ktorý ju navrhol v štýle Second Empire. Na vrchole veže je umiestnená socha Williama Penna.

Iné projekty
------------

Commons
* Spolupracuj na Commons Commons ponúka multimediálne súbory na tému **Philadelphia City Hall**

| Rekordy |
| --- |
| Predchodca**Park Row Building119 m** | **Najvyššia budova sveta****Philadelphia City Hall**1901-1908167 m | Nástupca**Singer Building187 m** |
| **Najvyššia budova Severnej Ameriky****Philadelphia City Hall**1901-1908167 m |
| **Najvyššia budova USA****Philadelphia City Hall**1901-1908167 m |
**Jake Johnson** (rod. **Mark Jake Johnson Weinberger**; \* 28. máj 1978, Evanston, Illinois, Spojené štáty) je americký herec, komik a režisér. 

Preslávila ho rola Nicka Millera v sitkome *New Girl*, v ktorom hrá po boku Zooey Deschanelovej. Spolu s kolegami zaň získali nomináciu na Teen Choice Award. Johnson si zahral vo filme *Paper Heart* (2009) a *Vlastná zbraň podmienkou* (2012). Tiež sa objavil v *Dostaň ho tam!* (2010), *21 Jump Street* a *Jurský park 4* (2015). Jeho prvá hlavná rola v celovečernom filme bola v *Drinking Buddies* a tiež v komédii *Falošní poliši* (2014), kde si zahral po boku Damona Wayansa, Jr. hereckého kolegu zo seriálu *New Girl*.

Iné projekty
------------

Commons
* Spolupracuj na Commons Commons ponúka multimediálne súbory na tému **Jake Johnson**

Zdroj
-----

*Tento článok je čiastočný alebo úplný preklad článku Jake Johnson na anglickej Wikipédii.*

Autoritné údaje: * BnF: 17821305q
* GND: 1185666540
* ISNI: 0000 0000 7747 044X
* LCCN: no2010037223
* NK ČR: xx0195512
* VIAF: 295788160
* WorldCat: lccn-no2010037223
*Amfiaraos vo voze*, mramorový reliéf, štvrté storočie pred Kr.
**Amfiaraos** alebo **Amfiaráos** (starogr. *Αμφιάραος* – *Amfiaraos*, lat. *Amphiaraus*) je v gréckej mytológii syn kráľa Oiklea, kráľ v Argu, jeden zo siedmich vojvodcov vojny Siedmi proti Tébam.

Amfiaraos syn kráľa Oiklea bol nadaný vešteckým umením. Keď argejský kráľ Adrastos – jeho švagor – zvolával vojsko proti Tébam, ukázalo sa, že Amfiaraos túto vojnu nepodporuje, ostatne nebola po vôli ani bohom. Amfiaraos sa odmietal ťaženia zúčastniť.

Vtedy do udalostí zasiahol Polyneikes, syn vyhnaného tébskeho kráľa Oidipa, ktorého brat Eteokles zbavil vlády v Tébach. Polyneikes navštívil Erifylé, Amfiaraovu manželku. Tá už predtým urovnávala spory medzi svojím manželom a svojim bratom. Na jej vplyv vsadil Polyneikés a na radu Tydea jej priniesol vzácny dar, kúzelný náhrdelník. Ten kedysi dávno darovala sama bohyňa Afrodita pramatke rodu Harmónii, manželke zakladateľa Téb Kadma. Za tento dar Erifylé potom manžela prehovorila a urovnala aj jeho spor medzi Adrastom a on sa k výprave proti Tébam pridal.

Bohovia zjavili mnohé znamenia proti tejto vojne, pridala sa k nim aj jedna neblahá udalosť: keď argejská armáda už tiahla na Téby, v Nemei, kde vládol kráľ Lykourgos, požiadali vojaci o vodu dievča, ktoré opatrovala nemluvňa. Bola to Hypsipylé, bývalá kráľovná na ostrove Lemnos, dcéra kráľa Thoanta. Tú Lemňanky v minulosti predali za trest do otroctva. Dieťa, ktoré opatrovala, bol kráľovský syn Ofeltes. Opatrovateľka ho položila na zem a šla vojakom ukázať prameň do blízkeho lesa. Medzitým sa priplazil veľký had a dieťa zahubil. Amfiaraos to považoval za ďalšie znamenie nepriazne bohov.

Vojsko zaujalo pozície pred bránami, každý z vojvodcov útočil na jednu zo siedmich brán mesta. Po útoku bol prvý zabitý Kapaneus, po ňom bol Tydeus zasiahnutý oštepom do brucha. Jeho ochrankyňa bohyňa Aténa si vyprosila u najvyššieho boha Dia zázračný nápoj na záchranu jeho života. Než sa však vrátila, zabil Amfiaraos tébskeho bojovníka a jeho rozpoltenú hlavu niesol Tydeovi. Ten k nej priložil ústa, aby vypil jeho mozog a tým zvýšil svoju silu a zachránil sa. V tom okamihu, keď to zazrela Aténa, zhnusene vyliala elixír života na zem. Tydeus následne zraneniam podľahol.

Tébania potom pod vedením Kreonta vyrazili do protiútoku a zahnali Argejčanov na útek. Amfiaraa, ktorý unikal vo svojom voze, prenasledovatelia už skoro dostali svojimi oštepmi, ale v tom zasiahol Zeus, udrel pred Amfiaraom do zeme blesk, ktorý roztvoril zem a Amfiaraos zmizol pod zemou, kde vraj ďalej vládne "*ako živý medzi mŕtvymi*".

Zdroje
------

* ZAMAROVSKÝ, Vojtech. *Bohovia a hrdinovia antických bájí*. [s.l.] : Perfekt, 2007. ISBN 80-8046-203-8. (slovenský jazyk)
* *Tento článok je čiastočný alebo úplný preklad článku Amfiaráos na českej Wikipédii.*
Súradnice: 48°35′41″S 18°04′38″V﻿ / ﻿48,5947222°S 18,0772222°V﻿ / 48.5947222; 18.0772222

**Tesársky park** je chránený areál v správe štátnej ochrany prírody Ponitrie.

Nachádza sa v katastrálnom území obce Tesáre v okrese Topoľčany v Nitrianskom kraji. Územie bolo vyhlásené alebo novelizované v roku 1984 na rozlohe 1,9600 ha. Ochranné pásmo nebolo určené.

Predmetom ochrany je: *Ochrana historického parku v obci Tesáre, ktorý je významným krajinotvorným prvkom. Jedince stromov majú značnú dendrologickú hodnotu - je tu zastúpených 23 druhov listnatých a 7 druhov ihličnatých drevín. Park sa nachádza pri kaštieli z 18. storočia.*

Referencie
----------

1. ↑  Tesársky park. In:  *Zoznam osobitne chránených častí prírody SR* [online]. Banská Bystrica: Štátna ochrana prírody SR. Dostupné online.

Externé odkazy
--------------

* Tesársky park v Zozname osobitne chránených častí prírody SR
* Chránené územia, Štátna ochrana prírody Slovenskej republiky

Zdroj
-----

*Tento článok je čiastočný alebo úplný preklad článku Tesársky park na českej Wikipédii.*
**Priečny splav** (lat. *Sinus transversus (dexter, sinister)*) je jeden z dvoch (pravý, ľavý) vnútrolebečných prítokov vnútornej hrdlovej žily.

Je to hlavová žila, ktorá sa začína zo sútoku splavov (confluens sinuum) a prebieha laterálne po záhlavnej kosti v úpone mozočkového šiatra (tentorium cerebelli), pričom na kosti podmieňuje sulcus sinus transversi. Pokračuje laterálne až k hlávkovému výbežku spánkovej kosti (processus mastoideus ossis temporalis), kde zahýba do esovitého splavu (sinus sigmoideus). Priečny splav je dosť široký (6 až 10 mm), širší obyčajne na pravej strane; na priereze je trojcípy. Na povrch lebky sa premieta do spojnice vonkajšej záhlavnej hrčky (protuberantia occipitalis externa) - základňa hlávkového výbežku (processus mastoideus). Do priečneho splavu sa vlieva časť dolných mozgových žíl (venae cerebri inferiores) a dolných mozočkových žíl (venae cerebelli inferiores) a spojky zo záhlavných medziplošných žíl (venae diploicae occipitales). Horné mozočkové žily (venae cerebelli superiores) vtekajú do drobných párových splavov v mozočkovom šiatri (tentorium cerebelli) a nimi do priečneho splavu.
**Jake Williams** (\* 1974, Brighton, Spojené kráľovstvo) je britský DJ, skladateľ známy pod umeleckým menom **JX** alebo **Rex the Dog**.

Biografia
---------

Jeho najúspešnejši projekt *JX* bol populárny najmä v druhej polovici deväťdesiatych rokov. Predal takmer 500 000 kópií a jeho skladby dosahovali celosvetový úspech. Medzi najúspešnejšie skladby z tohto projektu patrili jednoznačne „Son Of A Gun" (1994), „You Belong To Me" (1995), „There's Nothing I Won't Do" (1996). Poslednou skladbou ktorú vydal pod projektom bola skladba „Restless" z roku 2004. Od roku 2004 pokračoval vo svojej kariére pod umeleckým menom *Rex the Dog*.

Diskografia
-----------

### Albumy

* 2008 *The Rex the Dog Show* - Hundehaus Records, CD

### Single

#### Ako JX

* 1994 „Son of a Gun"
* 1995 „You Belong to Me" (featuring Shena)"
* 1996 „There's Nothing I Won't Do" (featuring Shena)"
* 1997 „Close to Your Heart"
* 2002 „You Belong to Me 2002"
* 2004 „Restless"

#### Ako Rex the Dog

* 2004 „Prototype"
* 2004 „Frequency"
* 2006 „Maximize"
* 2006 „Circulate"
* 2008 „Bubblicious"
* 2008 „I Can See You, Can You See Me?"
* 2011 „POW!"
* 2013 „Do You Feel What I Feel"

Referencie
----------

1. ↑

Zdroj
-----

*Tento článok je čiastočný alebo úplný preklad článku Jake Williams na anglickej Wikipédii.*

Autoritné údaje: * GND: 1081566817
* VIAF: 154145542415796641203
Totem indiánov kmeňa Haida, Thunderbird Park, Victoria, Britská Kolumbia, Kanada
**Totem** je pôvodom indiánske algonkinské slovo, ktoré znamená príbuzenstvo, dávneho predka, ochranného ducha a tiež jeho viditeľné symbolické zobrazenie - *totemový kôľ*. V dnešnej dobe sa vyskytuje u indiánov v Severnej Amerike a u domorodých kmeňov v Austrálii a v Afrike, je však takmer isté, že bol bežným javom aj v iných oblastiach sveta vrátane Európy. Totemy sú aj v Zimbabwe a podobné stĺpy *tu-teng* sú aj v strednej Číne v čínskej provincii S’-čchuan.

Totem je symbolom jednoty a totožnosti kmeňovej skupiny. Najčastejšie to býva živočích alebo rastlina, no sú opísané aj totemy „hmly", či „skaly". Pre lov totemového zvieraťa platia u niektorých kmeňov rôzne obmedzenia, často sa totemový živočích pokladá za spoločného prapredka skupiny. Totemová skupina je niekde zároveň skupinou exogamnou: svadby medzi príslušníkmi toho istého totemu sú prísne zakázané.

V spoločnostiach, ktoré totemy používajú, sa často vyskytujú aj šamani.

Galéria
-------

* „Veľký dom" indiánov kmeňa Kwakwaka'wakw (Kwakiutl) s totemovým kolom, Britská Kolumbia, Kanada„Veľký dom" indiánov kmeňa Kwakwaka'wakw (Kwakiutl) s totemovým kolom, Britská Kolumbia, Kanada
* Žeriav, orol a medveď. Totemový kôl v meste Ketchikan, Aljaška.Žeriav, orol a medveď. Totemový kôl v meste Ketchikan, Aljaška.
* Totemové koly, Wrangell, AljaškaTotemové koly, Wrangell, Aljaška
* Totemový kôl, Sitka, AljaškaTotemový kôl, Sitka, Aljaška

Pozri aj
--------

* Etnografia
* Šamanizmus
* Totemizmus

Iné projekty
------------

Commons
* Spolupracuj na Commons Commons ponúka multimediálne súbory na tému **Totem**
Poľný maršál August von Mackensen v plnej husárskej uniforme, so symbolom umrlčej lebky na kožušinovom kalpaku
Umrlčia lebka na čiapke 3. tankovej divízie SS Totenkopf
**Totenkopf**, resp. **Totenschädel** je nemecké slovo znamenajúce všeobecne *umrlčia hlava* alebo *umrlčia lebka*. Ako symbol je to nemecké označenie buď pre symbol lebky, alebo pre symbol lebky so skríženými hnátmi (smrtihlav). Symbol lebky so skríženými hnátmi pozostáva z ľudskej lebky (bez alebo aj s dolnou čeľusťou) a dvoch prekrížených stehenných kostí a je medzinárodným symbolom smrti, vzdoru proti smrti, nebezpečenstva alebo pirátstva. 

U nás sa používa označenie *totenkopf* najmä pre lebku so skríženými hnátmi ako nacistický symbol a ako insígnia používaná v pruskej a nemeckej vojenskej tradícii, pričom stehenné kosti boli v Nemecku tradične umiestňované za lebku (na rozdiel od symbolu pirátstva – Jolly Roger).

Symbol v nemeckom vojenstve pôvodne zaviedol Fridrich Veľký pre oddiely husárov vedených plukovníkom von Rueschom. Symbol používali aj niektoré nemecké oddiely počas napoleonských vojen. Počas prvej svetovej vojny nosili emblém prepadové oddiely špeciálne cvičené pre útočný boj v zákopoch. 

Neskôr počas nacistickej vlády a druhej svetovej vojny nosili emblém zvláštne oddiely SS zodpovedné za stráženie koncentračných táborov – tzv. SS-Totenkopfverbände. Emblém však nosili aj iné nemecké oddiely pozemných síl, napr. príslušníci tankového vojska, ktorí naviac nosili čierne uniformy (rovnako ako SS).

Pozri aj
--------

* SS-Totenkopfverbände

Zdroj
-----

*Tento článok je čiastočný alebo úplný preklad článku Totenkopf na anglickej Wikipédii.*
**Balustráda** (z franc. *balustrade* - zábradlie, hradnie) alebo **stĺpikové zábradlie** je individuálne tvarované, ozdobné zábradlie, vytvorené pomocou nízkych stĺpikov, tzv. balustrov čiže balustrových kuželíkov krytých väčšinou madlom. Uplatňuje sa väčšinou na schodiskách, terasách, balkónoch a atikách. Môže byť priama, ale často býva aj krivkovo tvarovaná. Balustráda je vždy zhotovená z kameňa alebo materiálu imitujúceho kameň: štuky, dreva, novšie často aj z betónu.

Popri základnom význame slova, ktorým sa rozumie balustráda tvorená pomocou jednotlivých stĺpikov – balustrových kuželíkov - sa pod týmto slovom môže rozumieť všeobecne akékoľvek kamenné či kameň napodobňujúce prelamované zábradlie zložené z jednotlivých dielov, napríklad z kružbových obrazcov alebo rôzne prepletených prútov.

Hoci je balustráda (v pôvodnom význame slova) antikizujúci prvok, v antickom Grécku a Ríme sa pravdepodobne nepoužívala. Nájdeme ich však v asýrskych palácoch, kde sú použité v spodnej časti okenných otvorov. Ich masívne rozšírenie začína v 15. storočí na balkónoch benátskych a veronských palácov. Balustrády sa často používajú v renesancii, baroku a aj v 19. storočí v období neoslohov.

Za Alpami boli najmä v období neskorej gotiky často používané gotické balustrády. Neklasicky tvarované balustrády, tvorené napríklad volútami či rôzne sa prepletajúcimi prútmi, ktoré sú v podstate neklasickou variáciou balustrového stĺpika, ale často nachádzame aj v baroku a rokoku. Úplne svojbytnú podobu balustrád nájdeme v mimoeurópskej, napríklad islamskej či indickej architektúre.

Galéria
-------

* Baroková balustráda (cca r. 1700)Baroková balustráda (cca r. 1700)
* Dobový vzorník balustrových kuželíkovDobový vzorník balustrových kuželíkov
* Gotická balustráda katedrály Notre-Dame v ParížiGotická balustráda katedrály Notre-Dame v Paríži
* Gotická balustráda z katedrály v Carcassonne (cca r. 1300)Gotická balustráda z katedrály v Carcassonne (cca r. 1300)
* Balustráda z francúzskeho zámku St. Germain (cca r. 1500)Balustráda z francúzskeho zámku St. Germain (cca r. 1500)
* Neklasická balustráda z francúzskeho zámku Maison sur Seine (cca r. 1600)Neklasická balustráda z francúzskeho zámku Maison sur Seine (cca r. 1600)
* Balustráda chrámu Hagia Sofia v IstanbuleBalustráda chrámu Hagia Sofia v Istanbule
* Balustráda chrámu Hagia Sofia v IstanbuleBalustráda chrámu Hagia Sofia v Istanbule

Referencie
----------

1. ↑  Wittkower, Rudolf; *Palladio and English Palladianism*. Thames and Hudson, London, UK 1974, kapitola „The Renaissance baluster and Palladio".

Iné projekty
------------

Commons
* Spolupracuj na Commons Commons ponúka multimediálne súbory na tému **Balustráda**

Zdroj
-----

*Tento článok je čiastočný alebo úplný preklad článku Balustráda na českej Wikipédii.*
**Torymbas** (iné názvy: **Toryllas, Torymnas**; starogr. Τορύμβας, Τορύλλας, Τορύμνας) bol olympijský víťaz v behu na jedno stadion v roku 460 pred Kr.

Torymba z Tesálie korunovali na 80. olympijských hrách v roku 460 pred Kr. olivovým vencom za víťazstvo v behu na jedno stadion. Beh na vzdialenosť jedného stadia sa v Olympii zaviedol už na počiatku hier, t. j. v roku 776 pred Kr. a bol hlavným pretekom aj po zavedení ďalších súťažných disciplín. Menom víťaza tohto preteku sa označovala celá olympiáda.

Olympijské víťazstvo Torymba uvádzajú starovekí historici Dionysios, Diodóros a Eusebios. Dionysios ho zaznamenal v súvislosti s datovaním udalostí, ktoré sa v tom roku udiali v Ríme, Diodóros ho uvádza pod menom *Toryllos* v súvislosti s datovaním tohoročných udalostí týkajúcich sa hlavne Aténčanov a ich nepriateľa Perzskej ríše a v zozname olympijských víťazov od starovekého historika Eusebia je uvedený ako *Torymmas* (Torymnas). Eusebios vo vyhotovovaní tohto zoznamu čerpal z písomnosti Africana, autora diel, zachovaných prevažne len vo fragmentoch.

Referencie a bibliografia
-------------------------

1. 1 2 3  Dionysios, *Rhémaiké archaiologia*, 10,1.
2. 1 2  Diodoros, *Bibliotheca historia*, 11,77.
3. 1 2 3  Eusebios, *Kronika* 2,193.
4. 1 2  James Lynch, *The Ancient Olympiads: 776 BC to 393 AD*
5. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 25-039-73. S. 377.
6. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 246.
7. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 140.
8. ↑  Iulius Africanus, *Chronografiai* 1, 200.
9. ↑  Josef Šusta. *Dějepisectví*. Praha : Nákl. Historického klubu, 1933. S. 9.

Pozri aj
--------

* Zoznam olympijských víťazov staroveku
Chalcedón z Bartošovej Lehôtky v Kremnických vrchoch.
*Pre článok o ekumenickom koncile, pozri Chalcedónsky koncil*
**Chalcedón** je mikrokryštalická vláknitá modifikácia oxidu kremičitého (SiO2, chemické zloženie SiO2 ~ 100 %, prímesi Fe, Al, Mg, Ca, Ni, Cr), mineralogicky odroda kremeňa. Zvyčajne sa nachádza v obličkovitej forme. Jeho farba je veľmi premenlivá. Môže byť biely, modrý, červený, zelený hnedý aj čierny. Vryp má biely. Poznáme niekoľko odrôd chalcedónu: , achát - odrodu s koncentrickými rôznofarebnými vrstvičkami, zelený chryzopras a ďalšie. Býva priehľadný až nepriehľadný, so skleným až matným leskom.

Chalcedón je jedným z najstarších známych drahokamov na svete. Meno dostal podľa starogréckeho mesta Chalkedon, kde boli v tej dobe najznámejšie náleziská tohoto drahého kameňa. Okrem toho aj samotné grécke slovo *„chalkedon"* znamená drahokam.

Vznik
-----

Farebné pásy na vyleštených rezoch prezrádzajú ich geologickú minulosť. Vznikali v dobách, keď sa ochladzovali horúce podzemné vulkanické vody, v ktorých sa zrážali kremičitany a ukladali do jednotlivých vrstiev. Vzniká v dutinách hornín rozličných typov, najmä v lávach. Veľká časť chalcedónu sa tvorí pri relatívne nízkych teplotách kryštalizáciou roztokov bohatých na oxid kremičitý. Môže však vznikať aj ako produkt dehydratácie opálu.

Odrody
------

Výbrus chalcedonu z Nové Paky (Národní muzeum)
Rôzne zafarbené chalcedóny majú medzi mineralógmi svoje vlastné pomenovania:

* karneol - červeno zafarbený chalcedón napr. dostal názov
* chrysopras - zelený chalcedón vďaka prímesiam niklu.
* Tigrie oko - žltohnedý chalcedón s čiastočkami železa
* achát - koncentricky vrstevnatá odroda chalcedónu
* ónyx - planárne vrstevnatá odroda chalcedónu

Podľa zafarbenia a priebehu vrstiev dostali i rôzne odrody achátu svoje vlastné mená - např. ónyx je prúžkovaný čierno a bielo, sardonyx má prúžky červenohnedé a biele.

Výskyt
------

Najväčšie náleziská sú v Brazílii, Indii, na Madagaskare a v Južnej Afrike. Vyskytuje sa aj v Nemecku, Rakúsku a Česku.

### Výskyty na Slovensku

* Limnokvarcity v Žiarskej kotline
* Bartošova Lehôtka
* Lutila
* Slaská
* Stará Kremnička
* Hliník nad Hronom (v ryolitoch)
* Tri Vody
* Osrblie

Iné projekty
------------

CommonsWikislovník
* Spolupracuj na Commons Commons ponúka multimediálne súbory na tému **Chalcedón**
* Spolupracuj na Wikislovníku Wikislovník ponúka heslo ****Chalcedón****

Externé odkazy
--------------

* Chalcedón na www.mindat.org


|  |  |
| --- | --- |
| Portal | Portál vedy o Zemi |
**Moorilla Hobart International 2010** sa konal v dňoch 10. - 16. januára v austrálskom Hobarte na otvorených kurtoch s tvrdým povrchom. Rozpočet turnaja je 220 000 USD. Víťazkou dvojhry sa stala Ukrajinka Aľona Bondarenková. Bolo to jej druhé turnajové víťazstvo na okruhu WTA. Víťazkami štvorhry sa stal taiwansko-český pár Čuang Ťia-žung a Květa Peschkeová, ktorý vo finále porazil taiwansko-rumunský pár Čan Jung-žan, Monica Niculescová.

Víťazi
------

### Dvojhra žien

*Bližšie informácie v hlavnom článku: Ženská dvojhra na Moorilla Hobart International 2010*
**Ukrajina Aľona Bondarenková** vs. Izrael Šachar Peerová 6-2, 6-4 

### Štvorhra žien

*Bližšie informácie v hlavnom článku: Ženská štvorhra na Moorilla Hobart International 2010*
**Čínsky Tchaj-pej Čuang Ťia-žung / Česko Květa Peschkeová** vs. Čínsky Tchaj-pej Čan Jung-žan / Rumunsko Monica Niculescová 3-6, 6-3, 10-7

Externé odkazy
--------------

* Oficiálna stránka

| * z
* d
* u
Turnaje v Hobarte |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  | 1994 | 1995 | 1996 | 1997 | 1998 | 1999 |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010 | 2011 |  |  |  |  |  |  |  |  |

 |
**Mor** je infekčné ochorenie spôsobené baktériou *Yersinia pestis*. Medzi symptómy patrí horúčka, slabosť a bolesť hlavy. Ochorenie sa prejaví jeden až sedem dní po kontakte. 
Existujú tri formy moru, z ktorých každá postihuje inú časť tela a spôsobuje súvisiace príznaky. 

* pľúcny mor infikuje pľúca, spôsobuje dýchavičnosť, kašeľ a bolesť hrudníka;
* bubonický mor postihuje lymfatické uzliny a spôsobuje ich opuch;
* septický mor infikuje krv a môže spôsobiť sčernenie a odumretie tkanív.

Bubonické a septické formy sa vo všeobecnosti šíria uhryznutím blchami alebo manipuláciou s infikovaným zvieraťom, zatiaľ čo pľúcny mor sa vo všeobecnosti šíri medzi ľuďmi vzduchom prostredníctvom kvapôčkovej nákazy. Diagnostikuje sa zvyčajne nálezom baktérie v tekutine z lymfatických uzlín, krvi alebo hlienu.

Osoby s vysokým rizikom môžu byť očkované. Tí, ktorí boli v kontakte s pľúcnym morom, môžu byť liečení preventívnymi liekmi. Po infikovaní prebieha liečba antibiotikami a symptomatickou terapiou. Medzi bežne používané antibiotiká patrí kombinácia gentamicínu a fluorochinolónu. Riziko úmrtia pri liečbe je asi 10 %, zatiaľ čo bez nej je asi 70 %.

Celosvetovo je hlásených asi 600 prípadov ročne. V roku 2017 medzi krajiny s najväčším počtom prípadov patrila Konžská demokratická republika, Madagaskar a Peru. V Spojených štátoch sa infekcie občas vyskytujú vo vidieckych oblastiach, kde sa predpokladá, že baktérie cirkulujú medzi hlodavcami. Historicky sa mor vyskytoval vo veľkých epidémiách, pričom najznámejšia bola čierna smrť v 14. storočí, ktorá mala za následok viac ako 50 miliónov úmrtí.

Referencie
----------

1. 1 2 3 4 5 6 7 8 9   *Plague* [online]. WHO, [cit. 2022-01-13]. Dostupné online.
2. 1 2 3 4  CDC. *Symptoms* [online]. en: cdc.gov, 2021-11-15, [cit. 2022-01-13]. Dostupné online.
3. ↑   *Resources for Clinicians Plague* [online]. October 2015. Dostupné online. (po anglicky)
4. ↑   *FAQ Plague* [online]. September 2015. Dostupné online. (po anglicky)
5. ↑   *Transmission Plague* [online]. September 2015. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Mor (pestis)**

Zdroj
-----

*Tento článok je čiastočný alebo úplný preklad článku Plague (disease) na anglickej Wikipédii.*
**Aššur** (iné názvy: **Ašur**, **Assur**, **Asur**, zriedkavo **Aššúr**) môže byť:

* významné mesto v starovekej Asýrii, pozri Aššur
* Asýria
* hlavný asýrsky boh , pozri Aššur (boh)

**Aššur** (iné názvy: **Ašur**, **Aššúr**) môže byť aj iné meno biblickej postavy Asýr (údajný praotec Asýrčanov) , pozri Asýr (biblická postava)

**Assur** môže byť aj priezvisko, napr.:

* David Jakob Assur (nem. spisovateľ)

Zdroje
------

1. ↑  Pozri zdroje uvedené v článku Aššur
2. ↑  Reallexikon der Assyriologie I, Berlin, 1928, S. 195
3. ↑  Asyrie. In: Masarykův slovník naučný 1, 1925, S. 197
4. ↑  Reallexikon der Assyriologie I, Berlin, 1928, S. 196
5. ↑
6. ↑   *Slová z dovozu (rozprávanie o cudzích slovách)*. [s.l.] : Mladé letá, 1982. 359 s. S. 139.  (Tu je použitý tvar Ašur)

Symbol rozcestiaSymbol rozcestia

*Toto je rozlišovacia stránka. Obsahuje rozličné významy uvedeného hesla.*

Ak ste sa sem dostali cez odkaz v článku, prosím, vráťte sa a opravte ho tak, aby odkazoval priamo na najvhodnejší význam.
Podmnožiny komplexných čísel 
**Číslo** je matematický objekt, ktorý sa používa na počítanie, meranie a označovanie. Pôvodnými príkladmi čísel sú prirodzené čísla – 1, 2, 3, 4 atď. Aby sa s jednotlivými číslami dalo pracovať, musia byť označené symbolmi. Tieto symboly sa nazývajú *číslice* alebo *cifry*; napr. znak „5" je číslica, ktorá reprezentuje číslo päť. Keďže je možné zapamätať si len obmedzené množstvo číslic, základné číslice sú usporiadané do číselných sústav, pomocou ktorých je možné vyjadriť akékoľvek číslo. Najpoužívanejšou číselnou sústavou je hindsko-arabská sústava, ktorá umožňuje zapísať akékoľvek číslo pomocou desiatich základných číslic (0, 1, 2, 3, 4, 5, 6, 7, 8 a 9). Okrem počítania a merania sa čísla používajú aj na označovanie a tvorenie kódov (napr. telefónne čísla, sériové čísla, čiarové kódy a pod.). V bežnej reči nebývajú pojmy *číslo* a *číslica* jasne odlíšené. 

V matematike bol pojem číslo počas storočí rozšírený o nulu, záporné čísla (-1, -2, -3 atď.), racionálne čísla (napr. 1/2, -2/3), reálne čísla (napr. π, odmocnina z dvoch) a komplexné čísla. Výpočty s číslami sa robia pomocou tzv. aritmetických operácií, z ktorých najbežnejšie sú sčítanie (8 + 2 = 10), odčítanie (8 - 2 = 6), násobenie (8 \* 2 = 16), delenie (8 / 2 = 4) a umocňovanie (8 na druhú = 64). Časť matematiky, ktorá sa zaoberá aritmetickými operáciami, sa nazýva aritmetika. Časť matematiky, ktorá sa zaoberá vlastnosťami čísel, sa nazýva teória čísel. 

Okrem praktického využitia majú čísla aj kultúrny význam. Napr. v západnej kultúre býva číslo 13 považované za nešťastné (pozri napr. piatok trinásteho) alebo číslo „milión" môže v prenesenom význame znamenať „veľmi veľa" (napr. veta „Nevidel som ťa snáď milión rokov!" znamená „Nevidel som ťa veľmi dlhú dobu."). Pseudoveda, ktorá sa zaoberá údajným nadprirodzeným vplyvom čísel, sa nazýva numerológia.

Zdroj
-----

*Tento článok je čiastočný alebo úplný preklad článku Number na anglickej Wikipédii.*
Súradnice: Hviezdna mapa 12h 39m 59s; -11° 37′ 21″

**Sombrérová galaxia** (tiež známa ako **Špirálová galaxia M104**, **Messierov objekt 104**, **Messier 104**, **M 104**, **H1.43** alebo **NGC 4594**) je špirálová galaxia v súhvezdí Panna. Objavená bola koncom 18. storočia. 11. mája 1781 ju Charles Messier pripísal do svojej súkromnej kópie Messierovho katalógu po jej prvom publikovaní a opísaní ako „veľmi matná hmlovina". Tento objekt označil za objav Pierre Méchain vo svojom liste z 6. mája 1783. Nezávisle ju tiež objavil britsko-nemecký astronóm William Herschel 9. mája 1784.

Všeobecné informácie
--------------------

Galaxia M104 leží v súhvezdí Panna. Je vzdialená približne 28 miliónov svetelných rokov, čo je bližšie ako kopa galaxií v Panne, za ktorého súčasť sa nepovažuje. Je to špirálovitá galaxia 8. magnitúdy typu Sa alebo Sb, dostatočne matná na to, aby bola voľným okom neviditeľná, no dobre viditeľná s použitím malého ďalekohľadu. Na oblohe má veľkosť približne jednej pätiny priemeru Mesiaca. Priemer M104 sa uvádza v rozsahu 50 000 až 140 000 svetelných rokov a dosahuje hmotnosť 800 miliárd hmotností Slnka. Má rozľahlé, svetlé jadro, nezvyčajne veľkú stredovú vypuklinu a nápaditú *prachovú uličku* čiže pás prachu v galaktickom disku. Pretože ju vidíme zboku, dodáva jej to, spolu s týmito znakmi, vzhľad mexického klobúka, preto dostala názov Sombrérová galaxia.

M104 má tiež veľmi dobre osídlený systém guľových hviezdokôp, prinajmenšom s niekoľkými stovkami viditeľnými pomocou veľkých ďalekohľadov. Ich celkový predpokladaný počet je najmenej 2 000, čo je oveľa viac ako tých, ktoré obiehajú našu Galaxiu. Posledné fotografie ukazujú, že galaxia má veľmi dlhé galaktické halo.

V roku 1912 Vesto Slipher objavil, že M104 má veľký červený posun. Z toho sa vypočítalo, že sa M104 od Zeme vzďaľuje rýchlosťou približne 1 000 kilometrov za sekundu - čo je rýchlosť príliš vysoká pre hociktorý objekt v našej Galaxii. Toto bola jedna z prvých silných stôp vedúcich k záveru, že M104 nie je hmlovina, ako sa vtedy myslelo, a že sa vesmír rozpína vo všetkých smeroch.

Galéria
-------

* 
* 
*

Pozri aj
--------

* Zoznam Messierových objektov
* Zoznam NGC objektov
* Zoznam IC objektov

Iné projekty
------------

Commons
* Spolupracuj na Commons Commons ponúka multimediálne súbory na tému **Sombrérová galaxia**

| * z
* d
* u
Objekty Messierovho katalógu |
| --- |
| Zoznam | 
* M1
* M2
* M3
* M4
* M5
* M6
* M7
* M8
* M9
* M10
* M11
* M12
* M13
* M14
* M15
* M16
* M17
* M18
* M19
* M20
* M21
* M22
* M23
* M24
* M25
* M26
* M27
* M28
* M29
* M30
* M31
* M32
* M33
* M34
* M35
* M36
* M37
* M38
* M39
* M40
* M41
* M42
* M43
* M44
* M45
* M46
* M47
* M48
* M49
* M50
* M51
* M52
* M53
* M54
* M55
* M56
* M57
* M58
* M59
* M60
* M61
* M62
* M63
* M64
* M65
* M66
* M67
* M68
* M69
* M70
* M71
* M72
* M73
* M74
* M75
* M76
* M77
* M78
* M79
* M80
* M81
* M82
* M83
* M84
* M85
* M86
* M87
* M88
* M89
* M90
* M91
* M92
* M93
* M94
* M95
* M96
* M97
* M98
* M99
* M100
* M101
* M102
* M103
* M104
* M105
* M106
* M107
* M108
* M109
* M110

 |
| 
* Messierov katalóg
* Galaxia
* Hmlovina
* Hviezdokopa
* Súhvezdie

 |
**Husqvarna Garden** je hokejový štadión nachádzajúci sa vo švédskom meste Jönköping.

Aréna je postavená v Rosenlundu, ktorá je časťou mesta Jönköping. Postavená bola v rozmedzí september 1999 a september 2000. Nachádza sa na mieste arény Rosenlundshallen, ktorá bola v roku 1999 zbúraná. Aréna je domovský stánkom hokejistov HV 71.

Rekonštrukcie
-------------

V máji roku 2001 sa k aréne vybudovala tréningová hala, ktorá mala slúžiť na lepšie podmienky mládežníckych tímov HV 71.

Na prelome rokov 2003 a 2004 sa udiala veľká úprava. Celá aréna sa zmodernizovala, jej kapacita sa rozšírila o 1 000 miest, vytvorená v aréne bola reštaurácia, kaviareň, športový bar a nová konferenčná miestnosť.

Pred sezónou 2007/08 bol v aréne nainštalovaný nový LED ukazovateľ skóre od spoločnosti Daktronics

Podujatia v aréne
-----------------

* Karjala Cup 2000
* Majstrovstvá Európy v hádzanej 2002
* Majstrovstvá sveta v ľadovom hokeji 2002
* Svetový pohár v hádzanej 2004
* Karjala Cup 2005

Iné projekty
------------

Commons
* Spolupracuj na Commons Commons ponúka multimediálne súbory na tému **Husqvarna Garden**
**Číslicová informácia** alebo **digitálna informácia** je informácia reprezentovaná nespojitým (diskrétnym) číslom, prípadne postupnosťou nespojitých číselných hodnôt (v prípade postupnosti ide o digitálny signál). V súčasnosti je to, až na ojedinelé výnimky, hlavný spôsob spracovávania dát nazbieraných pozorovaním sveta. 

Keďže dnes používame číslicový počítač ako hlavný prostriedok spracovania dát a disponujeme množstvom algoritmov pre optimalizáciu spracovania číslicovej informácie, je to momentálne veľmi dôležitá reprezentácia. Objektívne však nie je jediná. V minulosti sa pred érou digitálnych počítačov používali analógové počítače, ktoré mali teoreticky vyššiu presnosť spracovania, avšak nedisponovali ani zďaleka takou rýchlosťou ako ich digitálny nástupca a zmena výpočtového programu sa rovnala výmene jadra počítača (zmena programu u digitálneho počítača je napr. inštalácia softvéru z CD-ROM, či DVD). V laboratóriách sú už dlhšiu dobu tzv. optické počítače, od ktorých sa očakáva ďalší prevratný výkonový skok oproti polovodičovo realizovaným počítačom. V nich sa uvažuje o hybridnom spracovaní analógovej a digitálnej informácie.

Pozri aj
--------

* digitálny signál
| **Raketoplány** |
| --- |
|  **americké*** *Enterprise* (na atmosférické skúšky)
* *Pathfinder* (na pozemné skúšky)
* *Columbia* (zničený v roku 2003)
* *Challenger* (zničený v roku 1986)
* *Discovery* (vyradený v roku 2011)
* *Atlantis* (vyradený v roku 2011)
* *Endeavour* (vyradený v roku 2011)

 **sovietske*** *Buran* (vyradený, poškodený v roku 2002)
* *Ptička* (nedokončený)
* *2.01* (nedokončený)
* *2.02* (rozobratý)
* *2.03* (rozobratý)
 |

Enterprise v štartovej konfigurácii 1. júna 1979
Raketoplán **Enterprise** (OV-101) je prvý americký raketoplán, postavený pre NASA.

Vznik
-----

Raketoplán sa mal najskôr volať *Constitution* (ústava), ale pretože fanúšikovia sci-fi seriálu *Star Trek* zorganizovali petíciu, vďaka ktorej sa jeho názov nakoniec zmenil na *Enterprise*, podľa názvu kozmickej lode zo seriálu, slávnostnej ceremónie uvedenia stroja do prevádzky sa okrem toho zúčastnili aj herci zo seriálu.

Lietadlo NASA nesie raketoplán Enterprise (video)
Enterprise slúžil hlavne na testovacie lety, celkom sa testoval 9 mesiacov v roku 1977, počas ktorých sa preverili základné aspekty letu raketoplánov, vyskúšal sa aj systém prepravy raketoplánu v atmosfére pomocou špeciálneho lietadla. (Raketoplán je umiestnený na lietadle – upravenom Boeing 747, obidva stroje tak letia spolu, ale sú poháňané iba motorom lietadla.) Najprv lietal bez posádky (osem letov vo februári 1977) – vtedy sa hlavne merala charakteristika letu a aerodynamika, neskôr s dvojčlennou posádkou (osem letov medzi júnom a septembrom 1977). Do vesmíru však nikdy neletel.

80. a 90. roky
--------------

Enterprise nahradili novšie raketoplány, ako Columbia, Challenger a Discovery. Ich technológia a prístroje boli už bezpečnejšie a spoľahlivejšie, takže Enterprise bol stiahnutý z prevádzky. Napriek tomu sa niektoré jeho súčiastky použili na tieto raketoplány. Potom Enterprise absolvoval cestu po západnej Európe, kde bol predstavený širokej verejnosti. V roku 1985 sa stal majetkom Smithsonianskeho múzea vo Washingtone, kde bol vystavený ako múzejný exponát. Od roku 2012 je vystaveny v samostatnom pavilone na lietadlovej lodi Uss Intrepid v New Yorku.


|  |  |
| --- | --- |
|  | Kozmonautický portál |